CK บวก 2.78% คาดเก็งฯข่าวดันรถไฟฟ้า 6 สายเข้าครม.-TOR สุวรรณภูมิเฟส 2
CK บวก 2.78% คาดเก็งฯข่าวดันรถไฟฟ้า 6 สายเข้าครม.-TOR สุวรรณภูมิเฟส 2
22 ก.ย. 2558

ผู้สื่อข่าวรายงานว่า บริษัท ช.การช่าง จำกัด (มหาชน) หรือ CK ณ เวลา 12.05 น. อยู่ที่ระดับ 27.75 บาท บวก 0.75 บาท หรือ 2.78% ด้วยมูลค่าซื้อขาย 741.07 ล้านบาท ราคาหุ้นแรงในรอบเกือบ 3 เดือน โดยนับตั้งแต่หุ้นยืนที่ระดับ 27.75 บาท เมื่อวันที่ 24 มิ.ย.58

บล.เคจีไอ ระบุในบทวิเคราะห์วันนี้(22 ก.ย.) ว่า แนะนำเก็งกำไรหุ้นกลุ่มรับเหมาฯ ทั้ง CK,ITD จากวันนี้มีประเด็นข่าวในหนังสือพิมพ์ว่าคณะรัฐมนตรี (ครม.)พิจารณาแผนลงทุนรถไฟฟ้า 6 โครงการ และสุวรรณภูมิเฟส 2 จัดทำร่างทีโออาร์เสร็จแล้ว 3 สัญญา จากทั้งหมด 5 สัญญา โดยพร้อมเปิดประมูลโครงการแรกในเดือน พ.ย.58
ทั้งนี้ ประเมินเป็น Sentiment บวกต่อหุ้นในกลุ่มรับเหมาฯ แนะนำ “เก็งกำไร” CK* แนวรับ 26.5 บาท หากวันนี้ยืนเหนือแนวต้านสั้นที่ 27 บาทได้ จะเป็นการ Breakout
ขณะที่ บล.คันทรี่ กรุ๊ป ระบุในบทวิเคราะห์ฯแนะ”เก็งกำไร”หุ้น บมจ.ช.การช่าง(CK) โดย Backlog ปัจจุบันกว่า 80,000 ล้านบาท รองรับรายได้ปีนี้และปีหน้าอย่างน้อย 34,000 ล้านบาท นอกจากนี้ยังมีงานรอเซ็นสัญญาอีกกว่า 20,000 ล้านบาท โดยมีความพร้อมในการเข้าประมูลโครงการต่าง ๆ ที่ภาครัฐเตรียมผลักดันออกมา